als_Latn dik_Latn sag_Latn
30 km autostradë pa asnjë vend pushimi
Rreth 30 kilometra në autostradën “ Ibrahim Rugova”, e cila tashmë ka 2 vjet që është në funksion, nuk mund të gjesh asnjë vend ndalimi, restorant, ose ndonjë pikë karburanti, ku udhëtarët të cilët kalojnë përgjatë kësaj rruge, mund të pushojnë.
Politiko
E Enjte, 17 Korrik 2014 | 08:17
0 Komente.
Udhëtarët po e ndjenjë mungesën e këtyre vendeve dhe thonë se restorantet dhe pikat e karburanteve janë të domosdoshme. Madje vlerësojnë se më të domosdoshme janë sidomos për ata udhëtarë që marrin rrugë të gjatë ose për ata të cilët vijnë nga diaspora për pushime në Kosovë.
Xhevat Goqaj, qytetarë i cili jeton në Zvicër, e që për çdo pushim vije në Kosovë, thotë për KosovaPress se në këtë pjesë të autostradës nuk është asnjë vend ku mund të ndalojnë për kërkesat e fëmijëve të tyre.
“Fatkeqësisht, absolutisht, nuk kemi kurrkund ku të ndalemi për fëmijë, pushimore për të pirë diçka ose për të pushuar”.
Zymryt Piraj, qytetarë nga Prizreni, i cili e shfrytëzon këtë rrugë mjaft shpesh, thotë për KosovaPress, se e ndjejnë mungesën e vendeve në të cilat udhëtarët mund të pushojnë e freskohen, por më e nevojshme është për ata të cilët kalojnë kufirin e Shqipërisë për të arritur në Kosovë.
“Me siguri që ndihet mungesa, pasi që janë vendet e lëna, mirëpo siç duket ende nuk kanë ndërmarrë diçka, ta ndërtojnë një vend pushim, diku apo të ndalësh e të freskohesh me ndonjë kafe me ndonjë lëng apo diçka.
Rexhë Sopaj, qytetarë nga Suhareka, njëjtë si Piraj, thotë se janë mjaftë të nevojshme vendpushimet, e sidomos edhe për banorët që vijnë nga vende më të largëta.
“Është e nevojshme, mirëpo për ne si banorë të kësaj rrethine është më pak e nevojshme. Mirëpo ka nevojë se vijnë njerëz nga vise më të larta, kalojnë këndej dhe kanë nevojë për pushim. Është e domosdoshme”.
Lah Nitaj, Këshilltar Politik i Ministrit të Infrastrukturës, ka thënë për KosovaPress, se kjo ministri është në fazën kur janë përgatitur kriteret dhe dosja tenderuese dhe brenda disa muajve pritet që të hapet tenderi.
“Me gjithë segmentin e rrugës së kombit përkatësisht autostradës numër shtatë ekzistojnë vendet dhe hapësirat e caktuara në projekt dhe tashmë jemi në fazën kur janë përgatitur kriteret dhe dosja tenderuese për tender publik dhe presim që në muajt në vazhdim kjo çështje të procedohet”.
“Janë parë modelet më kreative dhe me standardet më të mira në Evropë që do të ketë mjaft konkurrentë do të ketë konkurrentë të mirëfilltë dhe do të jenë pika që do të shërbehen të gjithë qytetarët që e shfrytëzojnë rrugën e kombit që do të kenë shërbime efikase dhe me kohë”.
“Unë mund të them se janë katër pika në të dyja anët e autostradës sipas principit dy syrësh, që do të thotë në të dyja anët nga katër sosh, që ofrojnë shërbime të tilla,që do të thotë gjithsej tetë pika në katër lokacione të ndryshme, në secilën pikë të caktuar do të jetë një kompani përfituese që do të kenë shërbime unike”.
Ai thotë se hapësirat në të cilat është caktuar që do të ndërtohen vend pushimet janë të siguruara brenda rrethojave me gjithë infrastrukturën përcjellëse, si ajo nëntokësore gjithashtu edhe ajo elektrike, e telefonisë etj.
Megjithatë, Nitaj, nuk flet për planin dinamik pasi që kjo çështje, sipas tij vendoset pas nënshkrimit të kontratës me kompanitë fituese.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn